Kiskőrös Város Polgármestere

Előterjesztés

(a Képviselő-testület 2011. december 14-i ülésére)

Tárgy:
A MAGÁNSZEMÉLYEK KOMMUNÁLIS ADÓJÁRÓL SZÓLÓ RENDELET MÓDOSÍTÁSA
A napjainkban zajló kedvezőtlen gazdasági folyamatok hatásainak kezelése érdekében – az önkormányzat pénzügyi egyensúlyának további biztosítására -, összhangban az önkormányzat 2012. évi költségvetési koncepciójában megfogalmazottakkal, indokolttá vált az önkormányzati saját bevételek bővítési lehetőségeinek felülvizsgálata. 

Adóemelés miatt utoljára 2005. évben tárgyalta a Képviselő-testület a kommunális adóról szóló helyi rendeletét, amikor a lakások adómértékét – ugyan nem túl jelentős mértékben -megemelte, ezt követően csak adókedvezmény biztosítása miatt ( időskorúak kedvezménye ) került napirendre a helyi rendelet módosítása. 
Néhány adótárgy vonatkozásában – gépjárműtároló, belterületi földrészlet – 2001. év óta változatlan adómértékkel történik az adóztatás. 
Az adómértékek változatlanul tartását az önkormányzat gazdasági programjában megfogalmazott adópolitikai elvek indokolták,  a lakosság teherbíró képességének ismeretében.
A helyi adókról szóló 1990. évi C. törvény 26. §-a szerint a magánszemélyek kommunális adója mértékének felső határa legfeljebb évi 12.000,-Ft azzal, hogy az önkormányzatnak joga van a fogyasztói árszínvonal-változásokat 2003. évtől kezdődően, ugyanezen törvény 6. §-a szerint figyelembe venni.  Az így megállapított törvényi adómaximum 2011. évben 17.245,7 Ft. 

Az adómértékek felülvizsgálatán túl a módosítás indoka az is, hogy a helyi adókról szóló 1990. évi C. törvény több rendelkezése megváltozik a 2012. január 1-től,  így azt a helyi szabályozással is összhangba kell hozni. Ilyen változás a „telek” fogalmának újra szabályozása, mely egyrészt azt eredményezi, hogy nem csak a belterületi, hanem a külterületi – nem mezőgazdasági művelés alatt álló – földrészletek ( tanyaudvar ) is adókötelessé válnak a 2012. évtől.

Másrészt  az adókötelezettség tartalma bővül azzal, hogy megszűnik a szokásos teleknagyság ( Kiskőrösön 1200 m2 ) alatti telkek adómentessége. 
Ez azt eredményezi, hogy ha az önkormányzat nem kívánja az adóterheket – az adómérték-emelésen túl – tovább növelni, akkor helyi mentességgel lehet biztosítani a korábbi szabályozásnak megfelelő adóztatást. Ezt szolgálja a telkekre vonatkozó rendelkezések módosítása.
A következő táblázat a tervezet szerinti adóemelés mértékét, és annak költségvetésre gyakorolt hatását tartalmazza: 

	Adótárgy típusa
	2011. évi
	2012. évre
	Bevételi többlet

(Ft)



	
	Adómérték

( Ft/db)
	kivetett adó

(Ft) kedvezmé-nyekkel csökkentve!
	javasolt adómérték

(Ft/db)
	Emelés/ csökkentés %-a
	

	100 m2 alatti lakás  
	9.400 
	34.316.891
	12.000


	+ 27,6 


	9.265.560



	100 m2 feletti

lakás
	12.500
	9.982.514
	16.000 
	+ 28,0
	2.795.103

	garázs
	   2.500
	4.664.876
	3.000
	+20,0
	983.975

	Belterületi földrészlet

(beépítetlen és beépített  1200 m2 feletti)
	2.500
	1.694.313
	2012-től egységesen: telek 3.000,-

	+20,0
	 338.860

	Építési telek
	5.000
	255.690
	
	-40,0
	-102.276

	Külter. lakás 100 m2 alatt
	4.700
	679.738
	 6.000,-
	+27,6
	187.607

	Külter. lakás 100 m2 felett
	6.250
	53.125
	7.500
	+28
	14.875

	
	
	
	
	
	13.483.704


A fentiek alapján javasolom, hogy a képviselő-testület a magánszemélyek kommunális adójáról szóló helyi rendeletét a rendelet-tervezet szerint módosítsa. 

Kiskőrös, 2011-11-29








Domonyi László s.k. 









     polgármester

